open-index/open-wikipedia-markdown huggingface dataset:
அனாதைப் பெண் (திரைப்படம்)

**அனாதைப் பெண்** (*Anaadhai Penn*) என்பது 1938 ஆம் ஆண்டு *ஆர். பிரகாஷ்* இயக்கத்தில் வெளிவந்த தமிழ்த் திரைப்படமாகும். இத்திரைப்படத்தில் எம். கே. ராதா, டி. ஏ. சுந்தராம்பாள் ஆகியோர் நடித்திருந்தார். அப்போது வளர்ந்துவரும் நடிகராக இருந்த பி. யு. சின்னப்பா எதிர்மறைப் பாத்திரத்தில் நடித்திருந்தார். கொத்தமங்கலம் சுப்பு நகைச்சுவை வேடத்தில் நடித்தார். இப்படமானது வை. மு. கோதைநாயகியின் *அனாதைப் பெண்* என்ற புதினத்தின் தழுவலாகும்.

## கதைச்சுருக்கம்
பாட்டியைத் தவிர யாருமற்ற அனாதையான இந்திராணியும் (டி. ஏ. சுந்தராம்பாள்) வளைதடிப் பந்தாட்ட வீரரான துரைராஜாவும் (எம். கே.ராதா) காதலிக்கின்றனர். ஒரு கட்டத்தில் அவர்களின் வாழ்வில் ஏற்படும் துன்பங்களும் அதன் விடியலுமே கதை. துரைராஜா மேற்படிப்புக்காக வெளிநாடு சென்றுவிடுகிறார். இதன் பிறகு இந்திராணி பல இன்னல்களுக்கு ஆளாகிறாள். வெளிநாடு சென்ற காதலன் திரும்பினானா இந்திராணியின் துன்பம் நீங்கியதா என்பதே கதை.

## நடிப்பு
பின்வரும் பட்டியல் தி இந்து மற்றும் பிலிம் நியூஸ் ஆனந்தனின் தரவுத்தளத்திலிருந்து பிலிம் நியூஸ் ஆனந்தனின் தரவு தளத்தில் இருந்து சேகரிக்கப்பட்டது.
*எம். கே. ராதா
*டி. ஏ. சுந்தராம்பாள்
*பு. உ. சின்னப்பா
*எஸ். எம். சுப்பிரமணியம்
*எல். நாராயண ராவ்
*டி. எஸ்.கிருஷ்ணவேணி
*பி. ஆர்.மங்கலம்
*எம். ஆர்.சுவாமிநாதன்
*பி. ஜி.*ஆழ்வார்* குப்புசாமி
*இ. கிருஷ்ணமூர்த்தி

## தயாரிப்பு
இப்படத்தின் கதை இதேபெயரில் வை. மு. கோதைநாயகியால் புதினமாக எழுதி வெளியானது. ஜூபிடர் பிக்சர்ஸ் புதினத்தை படமாக்க வை. மு. கோதைநாயகியிடம் கேட்டது. பட நிறுவனத்திடம் இரண்டு கோரிக்கைகளை அவர் வைத்தார். அதில் ஒன்று எம். கே. ராதாவை நாயகனாக நடிக்கவேண்டும் என்பது. அடுத்து படம் தயாரிப்பில் இருக்கும்போது அவ்வப்போது தனக்கு காட்டவேண்டும் என்பது. வை. மு. கோதை நாயகி கதை எழுதியபோது எம். கே. ராதாவை மனதில் கொண்டே அப்பாத்திரத்தை எழுதினாராம். அவரின் கோரிக்கையை தயாரிப்பு நிறுவனம் ஏற்றுக் கொண்டது. எம். கே. ராதா படத்தில் பாத்திரத்திற்கு முழுமையாக பொருந்தினார். படம் வெளியான பிறகு பல இளைஞர்கள் அவரது நடை உடையைப் பின்பற்றத் தொடங்கினர். கொத்தமங்கலம் சுப்பு இப்படத்தில் எஸ். எம். சுப்ரமணியம் என்று அழைக்கப்பட்டார்.

## பாடல்
1930களில் பெரும்பாலான திரைப்படங்களுக்கு தனி இசையமைப்பாளர் கிடையாது. பாடலாசிரியரே இசையோடு எழுதவேண்டும்  மேலும் கலைஞர்கள் பாடல்களைப் பாடினர், நிறுவனத்தின் இசைக்குழு பின்னணி இசையை அமைத்தது.

இந்த படத்தின் பாடல்களை பாபநாசம் சிவன் எழுதினார்.

## வரவேற்பு
இப்படம் கல்லாகட்டி வெற்றி பெற்றது. திரைப்பட வரலாற்றாசிரியர் ராண்டார் கை எழுதிய படம் "நினைவில் உள்ளது: ராதாவின் நடிப்பு மற்றும் அவரின் ஆடை அணியும் விதம் அந்த நாட்களில் இளைஞர்களை ஈர்ப்பதாக மாறியது மேலும் கொத்தமங்கலம் சுப்புவின் நகைச்சுவை இரசிகர்களை கவர்ந்தது." 

## மேற்கோள்கள்

## வெளி இணைப்புகள்
*
*

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பி. யு. சின்னப்பா நடித்த திரைப்படங்கள்
பக்த நாமதேவர்

**பக்த நாமதேவர்** 1938 ஆம் ஆண்டு வெளிவந்த தமிழ்த் திரைப்படமாகும். திரௌபத் ராய் இயக்கத்தில் வெளிவந்த இத்திரைப்படத்தில் ஸ்ரீநிவாசன், மாஸ்டர் கண்ணப்பன் மற்றும் பலர் நடித்திருந்தனர்.

## உசாத்துணை

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பாக்ய லீலா

**பாக்ய லீலா**1938 ஆம் ஆண்டு வெளிவந்த தமிழ்த் திரைப்படமாகும். *கே. அமர்நாத்* இயக்கத்தில் வெளிவந்த இத்திரைப்படத்தில் பி. எஸ். ஸ்ரீநிவாச ராவ், எஸ். பாஷா மற்றும் பலரும் நடித்திருந்தனர்.

## உசாத்துணை

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ராஜதுரோகி (தர்மபுரி ரகசியம்)

**ராஜதுரோகி** அல்லது **தர்மபுரி ரகசியம்** 1938 ஆம் ஆண்டு வெளிவந்த தமிழ்த் திரைப்படமாகும். ஜி. ஆர். சேதி இயக்கத்தில் வெளிவந்த இத்திரைப்படத்தில் வி. எஸ். மணி, நாட் அண்ணாஜி ராவ் மற்றும் பலரும் நடித்திருந்தனர்.

## மேற்கோள்கள்

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஏகநாதர் (திரைப்படம்)

**ஏகநாதர்** 1938 ஆம் ஆண்டு வெளிவந்த தமிழ்த் திரைப்படமாகும். *எச். எஸ். மேத்தா* (Harshadrai Sakerlal Mehta) இயக்கத்தில் வெளிவந்த இத்திரைப்படத்தில் என். கிருஷ்ணமூர்த்தி, சி. பத்மாவதிபாய், பி. ரங்கசாமி, சீதா, என். சீனிவாசன், லட்சுமி, பி. எஸ். கிருஷ்ணசாமி, இந்திராணி..ஆகியோர் நடித்திருந்தனர். கதை, வசனம், பாடல்களை எஸ். நாராயண ஐயர் எழுதினார். என். பி. எஸ். மணி, என். ராமமூர்த்தி ஆகியோர் இசையமைத்தனர்.

## உசாத்துணை

## வெளி இணைப்புகள்
*
*ஏகநாதர் வரலாற்றுச் சுருக்கம்
*

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஸ்ரீ கந்த லீலா

**ஸ்ரீ கந்த லீலா**1938 ஆம் ஆண்டு வெளிவந்த ஒரு இந்திய தமிழ்த் திரைப்படமாகும். *பிரீமியர் சினிடோன்* நிறுவனத்தினரின் தயாரிப்பில் வெளிவந்த இத்திரைப்படத்தில் ராஜா தண்டபாணி, வசந்தா மற்றும் பலரும் நடித்திருந்தனர்.

## நடிப்பு
இத்திரைப்படத்தில் நடித்த நடிக, நடிகையர்:

## பாடல்கள்
இத்திரைப்படத்துக்கான பாடல்களை எல். நஞ்சப்ப செட்டியார் எழுதியிருந்தார். வித்துவான் ஜி. கோவிந்தராஜுலு நாயுடு பாடல்களுக்கு இசையமைத்திருந்தார். வைத்தீசுவரன் கோயில் மீனாட்சிசுந்தர நட்டுவனாரும் அவரது குழுவினரும் நடனங்களை அமைத்திருந்தனர். பாடல்கள் ஓடியன் கிராமபோன் தட்டுகளில் சென்னை சரசுவதி ஸ்டோர்சினரால் வெளியிடப்பட்டது.

## மேற்கோள்கள்

## வெளி இணைப்புகள்
*Sri Kandha Leela
* - சுந்தராம்பாள் (தெய்வயானை) பாடிய பாடல்

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மட சாம்பிராணி

***மட சாம்பிராணி***, 1938 ஆம் ஆண்டு வெளிவந்த நகைச்சுவைத் தமிழ்த் திரைப்படமாகும். ஏ. நாராயணனின் சீனிவாஸ் சினிடோன் நிறுவனத்தினரின் தயாரிப்பில், எஸ். என். ரங்கநாதன் இயக்கியிருந்தார். இத்திரைப்படத்தில் புலியூர் துரைசாமி ஐயங்கார், பி. எஸ். ராமுலு ஐயர் மற்றும் பலர் நடித்திருந்தனர்.

## திரைக்கதை
ராமுலு-சீனு என்ற இரண்டு நடிகர்கள் இத்திரைப்படத்தில்  கிச்சு, பிச்சு என்ற நகைச்சுவைப் பாத்திரங்களில் நடித்தனர். நகரத்தின் நாகரீக மோகத்தில் சிக்கி, இவ்விருவரும் தங்கள் பூணூல்களைக் கழற்றி எறிந்துவிடுவார்கள். இறுதியில் மீண்டும் சொந்த ஊருக்குப் போய்விடுவார்கள். இந்த நகைச்சுவைப் படம், அக்காலத்தில் பெரும் வரவேற்பைப் பெற்றது.

## மேற்கோள்கள்

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:நகைச்சுவைத் தமிழ்த் திரைப்படங்கள்
சுவர்ணலதா (திரைப்படம்)

**சுவர்ணலதா** 1938 ஆம் ஆண்டு வெளிவந்த தமிழ்த் திரைப்படமாகும். ஒய். வி. ராவ் இயக்கியும், கதாநாயகனாகவும் நடித்து வெளிவந்த இத்திரைப்படத்தில் கே. அரங்கனாயகி, சுவர்ணாம்மாள் மற்றும் பலரும் நடித்திருந்தனர்.

1937 சூலை 15ல் ராஜாஜி தலைமையில் அமைந்த சென்னை ராஜதானியின் (மாநிலத்தின்) முதல் காங்கிரசு மந்திரிசபை காந்தியின் கனவை  இந்தியாவிலேயே முதன் முதலாக நனவாக்க தான் பிறந்த சேலம் மாவட்டத்திலே மதுவிலக்கை அக்டோபர் முதல் தேதியிலிருந்து அமுலாக்கத் தொடங்கியது. இதை மையப்படுத்தி சுவர்ணலதா திரைப்படம் தயாரிக்கப்பட்டது.

## கதைச் சுருக்கம்

சோளபுரம் மிராசுதார் (பெருஞ்செல்வர்) வயதானவர், அவரின் ஒரே மகன் சோமு சேலம் நகரத்திற்கு போனவன் குடிப்பழக்கத்திற்கு அடிமையாகி பல வருடங்களாக ஊருக்குத் திரும்பவில்லை. மிட்டாதார் தனது வயது முதிர்வினால் இறந்துவிடுகிறார். அவரது ஆத்மார்த்த நண்பரும், முன்சீபுமான ராகவனிடம் தனது சொத்துக்களை ஒப்படைக்கிறார். மிட்டாதாரரான தனது தந்தை இறந்த்தை அறிந்த சோமு சோளபுரம் வருகிறான், ராகவனின் வீட்டில் தங்கி இருக்கும் போது சோமுவுக்கும், ராகவனின் மூத்த மகள் சுவர்ணலதாவுக்கும் காதல் ஏற்படுகிறது. ஆனால் ராகவனின் தனது இரண்டாவது மனைவி தனது மகளை சோமுவுக்கு முடிக்க திட்டமிட்டு சுவர்ணலதாவை கொடுமைப்படுத்துகிறாள். சித்தியின் கொடுமை தாளமுடியாமல் சுவர்ணலதா தற்கொலை செய்ய ஆற்றில் விழுகிறாள், அச்சமயம் அங்கு வந்த  சோமு லதாவைத் தடுத்து சேலத்திற்கு அழைத்துச் சென்றுவிடுகிறான்.
ராகவன் சுவர்ணலதாவை தேடி கண்டுபிடிக்க முடியவில்லை. சோமுவும், லதாவும் திருமணம் செய்துகொண்டு சில காலம் இன்ப வாழ்க்கையில் இருக்கும் காலத்தில் கோபாலன் என்பவனின் சேர்க்கையால் சோமு மீண்டும் குடியும், கோகிலம் என்பவளின் தொடர்பால் அனைத்து பணம், சொத்துக்களை  இழந்துவிடுகிறான் சோமு. இந்நிலையில் கோகிலம் சோமுவை அடித்து விரட்டிவிடுகிறாள். சோமு கள்ளுக்கடைக்குச் சென்று பெரும் குடிகாரனாகிறான்.
சோமுவுக்கும், சுவர்ணலதாவுக்கும் குழந்தை பிறக்கிறது, அனாதையான சுவர்ணலதா குழந்தைக்குப் பால் வாங்கக் கூட காசில்லாத சுவர்ணலதா பிச்சை எடுக்கும் நிலைக்கு வந்து தெருவில் பிச்சை எடுத்துத் திரிகிறாள். சுவர்ணலதாவை தேடியலைந்த ராகவன் சுவர்ணலதாவை கண்டு தேற்றி விபரம் அறிந்து சோளபுரம் மிட்டாதார் தன்னிடம் கொடுத்துள்ள சொத்துவிபரத்தைத் தெரிவித்து இருவரும் ஆனாதைக் குழந்தைகள் இல்லம் தொடங்கி நடத்துகிறார்கள்.
சோமு ஒருநாள் அனாதை இல்லத்தின் முன் பசியால் மயங்கி விழுகிறான், அனாதை இல்ல வேலையாட்கள் சோமுவை உள்ளே தூக்கிப்போகிறார்கள். சுவர்ணலதாவை சோமு பார்த்து தனது குடிப்பழக்கத்திற்கு வருந்துகிறான். இனிமேல் குடிப்பதில்லை என சத்தியம் செய்கிறான், 
படத்தின் இடைஇடையே கதர்சட்டையும், கதர்குல்லாவும் அணிந்து காங்கிரசுகாரர் ஒருவர் குடிக்கு எதிராக பாட்டும், உபதேசமும் செய்து மதுவிலக்குப் பிரச்சாரம் செய்வார்.
    
## சான்றடைவு

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஜலஜா

***ஜலஜா*** அல்லது ***நாட்டிய மகிமை*** 1938 ஆம் ஆண்டு வெளிவந்த தமிழ்த் திரைப்படமாகும். சாகர் ரெனைசன்ஸ் தியேட்டர்சு நிறுவனத்தினரின் தயாரிப்பில் வெளிவந்த இத்திரைப்படத்தில் கே. எஸ். கோபாலகிருஷ்ணன், புதோ அத்வானி மற்றும் பலர் நடித்திருந்தனர்.

## மேற்கோள்கள்

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
தாயுமானவர் (திரைப்படம்)

**தாயுமானவர்** (Thayumanavar) 1938 ஆம் ஆண்டு வெளிவந்த ஒரு இந்திய தமிழ்த் திரைப்படமாகும். டி. ஆர். சுந்தரம் இயக்கத்தில் உருவான இத்திரைப்படத்தில் எம். எம். தண்டபாணி தேசிகர், சி. எஸ். செல்வரத்தினம் பிள்ளை மற்றும் பலர் நடித்திருந்தனர். பி. நரசிம்ம ராவ் இசையமைப்பில் பாடல்களை எழுதியவர் பாபநாசம் சிவன்.
## கதை
முத்துக்கிருஷ்ண நாயக்கர் திருச்சிராப்பள்ளியை ஆண்டு வருபவர். ஒரு நாள் வேதாரண்யம் கோவிலுக்குச் செல்கிறார். அங்கே தர்மாதிகாரி இவருக்கு சிறப்பான வரவேற்பு அளிக்கிறார். அதனால் மனம் மகிழ்ந்து அவரை தனது அமைச்சராக்குகிறார். அந்த அமைச்சருக்கு தாயுமானவன் என்ற மகன் இருக்கிறார். முத்துகிருஷ்ண நாயக்கர் இறந்த பின்னர் அவரது மகன் ஆட்சிப் பொறுப்பேற்றவுடன் தாயுமானவனை தனது அமைச்சராக்கிக் கொள்கிறார். தாயுமானவன் மிகுந்த அறிவாளியாகத் திகழ்கிறார். நாட்டின் வளர்ச்சியில் அரசனுக்கு உறுதுணையாக உள்ளார். அவர் தத்துவத்திலும், ஆன்மீகத்திலும் மிக ஈடுபாடு கொண்டிருந்தார். தாயுமானவரது சக்தியை உணர்த்த அரசன் விரைவில் அவரைப் பின்பற்றும் சீடராக மாறுகிறார். தன்னுடைய ஆற்றலால் பல அற்புதங்களை நடத்திய தாயுமானவன் காலப்போக்கில் மரணத்தைத் வென்று துறவியாகிறார்

## நடிகர்கள்
தி இந்து நாளிதழ் தொகுப்பிலிருந்தும் ,பிலிம் நியூஸ் ஆனந்தன் அவர்களின் தொகுப்பிலிருந்தும் எடுக்கப்பட்டது.

*எம். எம். தண்டபாணி தேசிகர்
* எம். எஸ். தேவசேனா
* இ எஸ். செல்வரத்னம் பிள்ளை
* பி. சாரதாம்பாள்
* டி. இ. கிருஷ்ணமாச்சாரி (டிஇகே)
* என். எஸ். ரத்னாம்பாள்
* பி. தி வெங்கடேசன்
* பி. எஸ். ஞானம்

## தயாரிப்பு
1930 களின் போது பல படங்களில் ஞானிகளின் வாழ்க்கைக் கதைகள் இடம்பெற்றன. எம்.எம்.தண்டபானி தேசிகர் கர்நாடக இசையில் நன்கு பயிற்சி பெற்றிருந்ததாலும், மதம் சம்பந்தமான அறிவு கொண்டவரென்பாதாலும் தயாரிப்பாளர்களின் வெளிப்படையான தேர்வாக இருந்தார். முன்னதாக பட்டினத்தார் அதற்குப் பின்னர் நந்தனார்  போன்றவை இவர் நடித்திருந்த படங்களாகும்

## ஒலித்தொகுப்பு
பிங்கல நரசிம்ம ராவ் இசையமைத்திருந்தார். பாடல்களை பாபநாசம் சிவன் எழுதியுள்ளார்.  1,500 பாடல்களுக்கு மேல் பாடியுள்ள எம்.எம்.தண்டபானி தேசிகர் இந்த படத்தில் இடம் பெற்ற 31 பாடல்களில் பெரும்பாலானவற்றை பாடியிருந்தார்

## படம் இழப்பு
இந்த படத்தின் அச்சு தற்போது இல்லை என அறியப்படுகிறது.

## வரவேற்பு
திரைப்பட வரலாற்று ஆசிரியர் ராண்டார் கை  இந்த படம் "தண்டபாணி தேசிகரின் சிறந்த பாடல்களுக்காகவும் மற்றும் புனித இடங்களைக் கொண்ட காட்சிகளுக்காகவும் எப்பொழுதும் நமது நினைவிலிருக்கும் என 2012இல் எழுதுகிறார்."

## உசாத்துணை

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இந்து பக்தி திரைப்படங்கள்
தெனாலிராமன் (1938 திரைப்படம்)

**தெனாலி ராமன்** 1938 ஆம் ஆண்டு வெளிவந்த தமிழ்த் திரைப்படமாகும். சி. வி. ராமன் இயக்கத்தில் வெளிவந்த இந்த திரைப்படத்தில் எம். எஸ். முருகேசன், ஜோக்கர் ராமுடு மற்றும் பலர் நடித்திருந்தனர்.

## உசாத்துணை

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
துகாராம் (1938 திரைப்படம்)

**துகாராம்** 1938 ஆம் ஆண்டு வெளிவந்த தமிழ்த் திரைப்படமாகும். கோவை சென்ட்ரல் ஸ்டூடியோஸ் நிறுவனத்தினரால் வெளியிடப்பெற்ற இத்திரைப்படத்தில் முசிரி சுப்பிரமணிய ஐயர், கே. சாரங்கபாணி மற்றும் பலரும் நடித்திருந்தனர். தமிழ், தெலுங்கு இரு மொழிகளிலும் இத்திரைப்படம் தயாரிக்கப்பட்டு வெளியானது. பிற்காலத்தில் பிரபல பின்னணிப் பாடகியாக விளங்கிய ஆர். பாலசரஸ்வதி இத்திரைப்படத்தில் சிறுமி வேடத்தில் துகாராமின் மகளாக நடித்திருந்தார்.

## கதை
இத்திரைப்படம் ஆன்மீக ஞானியான துக்காராம் வாழ்க்கை வரலாற்றை சித்தரிக்கிறது.

## நடிகர்கள்
*முசிரி சுப்பிரமணிய ஐயர் (துக்காராம்)
*கே. சாரங்கபாணி
*ஆர். பாலசுப்பிரமணியம்
*எம். எஸ். முருகேசம்
*சொக்கலிங்க பாகவதர்
*கே சீதா
*மீனாம்பாள்
*ஆர். பாலசரஸ்வதி (துக்காராமின் மகள்)

## தயாரிப்பு
பிரபல கருநாடக இசை வித்துவானாகிய முசிரி சுப்பிரமணிய ஐயர் நடித்த ஒரே ஒரு திரைப்படம் இதுவாகும். எழுத்தாளரும் விமர்சகருமான கல்கி கிருஷ்ணமூர்த்தியின் கூற்றுப்படி, இப்படத்தில் நடிப்பதற்காக அவர் மீசை வைக்கவேண்டியிருந்தது. கருநாடக இசைக்கலைஞர்கள் மீசை வைத்துக் கொள்ளும் வழக்கம் அப்போது இருக்கவில்லை. அதனால் சுப்பிரமணிய ஐயர் மீசையை மழித்திருந்தார். எனவே அவர் நடிக்கும் போது, ​​அவருக்கு ஒட்டு மீசை வைக்கப்பட்டது.   சுப்பிரமணிய ஐயருக்கு வைத்த ஒட்டு மீசையின் பசை உலர்ந்துவிட்டால் அது எரிச்சலைத் தருவதாக இருந்தது. அவர் தான் சொந்தமாக மீசையை வளர்க்கும் வரை சிறிது காலம் காத்திருக்குமாறு தயாரிப்பாளர்களிடம் கூறினார். அதனால் அவருக்கு மீசை வளரும் வரை படப்பிடிப்பு தள்ளிவைக்கப்பட்டது. படபிடிப்பு முடிந்த அடுத்த கனமே சுப்ரமணிய ஐயர் ஒட்ட மழித்துவிட்டார்.  இதையிட்டு கல்கி ஆனந்த விகடன் இதழில் எழுதிய துகாராம் திரைப்பட விமர்சனத்தில் நகைச்சுவையாகக் குறிப்பிட்டுள்ளார்.

## பாடல்கள்
இப்படத்தின் பிரதிகள் எதுவும் கிடைக்கவில்லை. பாடல்கள் கொலம்பியா இசைத்தட்டுகளில் வெளிவந்தன.

## உசாத்துணை

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. சாரங்கபாணி நடித்த திரைப்படங்கள்
தேசமுன்னேற்றம்

**தேச முன்னேற்றம்** 1938 ஆம் ஆண்டு வெளிவந்த தமிழ்த் திரைப்படமாகும். மகேந்திரா இயக்கத்தில் வெளிவந்த இத்திரைப்படத்தில் கே. ஆர். கோபாலகிருஷ்ணன், மாதிரிமங்கலம் நடேச ஐயர் மற்றும் பலர் நடித்திருந்தனர்.

## உசாத்துணை

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
துளசி பிருந்தா

**துளசி பிருந்தா** 1938 ஆம் ஆண்டு வெளிவந்த தமிழ்த் திரைப்படமாகும். ஏ. நாராயணன் இயக்கத்தில் இத்திரைப்படம் வெளிவந்தது.

## நடிகர்கள்
இத்திரைப்படத்தில்,
*கொத்தமங்கலம் சீனு
*புலியூர் துரைசாமி ஐயர்
*என்.நாகராஜன்
*சுப்பிரமணிய பாகவதர்
*சங்கீதவாணி சங்கரிபாய்
*ஜே. சுசீலா
*வி. சுப்புலட்சுமி
*டி. ஆர். சாரதா
*சி. டி. கண்ணபிரான்
*கே. வி. சொர்ணப்பா
மற்றும் பலர் நடித்திருந்தனர்.

## உசாத்துணை
* 

## வெளியிணைப்புகள்
* 

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
வாலிபர் சங்கம்

**வாலிபர் சங்கம்** 1938 ஆம் ஆண்டு வெளிவந்த தமிழ்த் திரைப்படமாகும். ஏ. என். கல்யாண சுந்தரம் இயக்கத்தில் வெளிவந்த இத்திரைப்படத்தில் மாதிரி மங்கலம் நடேச ஐயர், லட்சுமணன் மற்றும் பலர் நடித்திருந்தனர். இத்திரைப்படத்தினை சாகர் மூவிடோன் என்னும் நிறுவனம் உருவாக்கியுள்ளது. மந்திரிமங்கலம் நடேச ஐயர், சுபத்திரா, இலக்குமணன், ருக்குமணி ஆகியார் முதன்யானப் பாத்திரங்களில் நடித்துள்ளர். இத்திரைப்பபடம் குமாரி கமலாவின் முதல் திரைப்படம்.
## கதை மாந்தர்கள்
இத்திரைப்படத்தில் பின்வரும் நடிக, நடிகையர்கள் நடித்துள்ளனர்.
* மந்திரிமங்கலம் நடேச ஐயர் நடேசனாக
*சுபத்திரா கமலாவாக
*இலக்குமணன் சுந்திராமாக
*ருக்குமணி ருக்குமணியாக
*குமாரி கமலா லீலாவாக

திரையிசை
இத்திரைப்படத்திற்கு ஏ.என்.கல்யாணசுந்தரம், பி.எஸ். அனந்தராமன் ஆகியோர் இசையமைத்துள்ளனர்.இத்திரைப்படத்தின் பாடல்களை என்.கல்யாணசுந்தரம் எழுதியுள்ளார்.
## சான்றுகள்

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
தட்சயக்ஞம் (திரைப்படம்)

**தட்சயக்ஞம் (''Dakshayagnam'')** 1938 ஆம் ஆண்டு வெளிவந்த தமிழ்த் திரைப்படமாகும். ராஜா சந்திரசேகர் இயக்கத்தில் வெளிவந்த இத்திரைப்படத்தில் வி. ஏ. செல்லப்பா, எம். ஜி. நடராஜ பிள்ளை, எம். ஜி. ராமச்சந்திரன் மற்றும் பலர் நடித்திருந்தனர்.

## நடிகர்கள்

* வி. ஏ. செல்லப்பா - சிவாபெருமான்
* எம். எம். ராதாபாய்
* எம். ஜி. நடராஜ பிள்ளை
* கே. ஆர். ஜெயலட்சுமி
* பி. ஜி. வெங்கடேசன்
* டி. என். சந்திரம்மா
* என். எஸ். கிருஷ்ணன்
* டி. ஏ. மதுரம்
* ம. கோ. இராமச்சந்திரன் - விஷ்ணு

## பாடல்கள்
இப்பாடல் பட்டியல் லக்ஸ்மன் ஸ்ருதி வெளியீட்டிலிருந்து எடுக்கப்பட்டது.

# ஸ்ரீகணேச பாஹிமாம் சந்ததம்
# தனியாய் எனை விடுத்தாய் சதியே நீ
# வருவாயே தின்பம் தருவாயே
# ஸ்ரீமந்நாராயண கோவிந்தா  
# மழையில்லா சீமையில் மாடுகள் பூட்டி  
# ஆதியில் பாற்கடல் விஷத்தினை உண்டு  
# பரமானந்த சுபதினம்  
# மனமோகனாங்க சுகுமாரா  
# மனதிற்கிசைந்திடாத மணத்தினாலே  
# ஹர ஹர ஹர ஹர அகிலாதிபனே  
# சிவானந்த ரசம் இதுவே  
# பெறும் புவிதனிலே மாந்தர் பெருநெறி  
# ஹா மாதர் மனோகர வாழ்க்கை  
# அஞ்சி உன் கட்டளைக்கே  
# அதிரூப லாவண்ய சுந்தரா  
# மாதருக்கெல்லாம் குணம்  
# பவாநீ பவாநீ பவாநீ  
# வாருங்கள் எல்லோரும் தட்சன்  
# இருவரும் ஒன்றாய் கூடி வாழலாம்  
# பார்வதியாக ஜனிப்பாய்

## கதைச்சுருக்கம்
பிரம்மா வம்சத்தைச் சேர்ந்த அரசன் தக்ஷ்காவின் மகள் சதி, தன் தந்தையின் விருப்பத்திற்கு எதிராக சிவபெருமானை (வி. ஏ. செல்லப்பா) திருமணம் செய்கிறாள். அதில் வருத்தமடைந்த அரசன், சிவபெருமானை அவமதிக்கும் விதமாக யாகம் ஒன்றை நடத்துகிறார். சிவபெருமானின் விருப்பத்திற்கு மாறாக, அந்த யாகத்தில் கலந்து கொள்ளும் சதியை, அவளது தந்தை அவமதிக்கிறார். அதனை தாங்கிக்கொள்ள இயலாத சதி, தீயில் தன் உயிரை மாயித்துக்கொள்கிறாள்.

வீரபத்திரன் வாயிலாக யாகத்தை தடுத்து, தக்ஷயாவின் தலையை கொய்து, ஆட்டின் தலையுடன் படைக்கிறார் சிவபெருமான். பின்னர், சிவபெருமான் ருத்ரதாண்டவம் ஆட, மற்ற கடவுள்கள் தலையிடுகின்றனர். அப்போது, விஷ்ணு சக்கரம் சதியின் சடலத்தை துண்டாக்க, அது இந்திய துணைக்கண்டத்தில் பல இடங்களில் விழுந்துவிடுகின்றன.

## வெளியீடு
31 மார்ச் 1938 ஆம் தேதி வெளியான இந்தத் திரைப்படம் வணிக ரீதியாக தோவியை தழுவியது.

## உசாத்துணை

## வெளி இணைப்புகள்
* 

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:என். எஸ். கிருஷ்ணன் நடித்துள்ள திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
சேவாசதனம்

**சேவா சதனம்** 1938 ஆம் ஆண்டு வெளிவந்த தமிழ்த் திரைப்படமாகும். கே. சுப்பிரமணியம் இயக்கத்தில் வெளிவந்த இத்திரைப்படத்தில் எஃப். ஜி. நடேச ஐயர், எஸ். ஜி. பட்டு ஐயர் மற்றும் பலரும் நடித்திருந்தனர். எம். எஸ். சுப்புலட்சுமி முதன் முதலில் நடித்து வெளிவந்த திரைப்படம் இதுவாகும்.

இத்திரைப்படத்தில் நடித்த ராம்யாரி என்ற முசுலிம் தெலுங்கு நடிகை யாழ்ப்பாணத்தில் பிறந்தவர்.

## மேற்கோள்கள்

## வெளி இணைப்புகள்
* 
* http://www.dhingana.com/maa-ramanan-song-sevasadanam-tamil-oldies-399aa31
*Film India Magazine 1938 at Archive.org

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. சுப்பிரமணியம் இயக்கிய திரைப்படங்கள்
பஞ்சாப் கேசரி

**பஞ்சாப் கேசரி** 1938 ஆம் ஆண்டு வெளிவந்த தமிழ்த் திரைப்படமாகும். *பிரேம் சேத்னா* இயக்கத்தில் வெளிவந்த இத்திரைப்படத்தில் கே. பி. கேசவன், பி. யு. சின்னப்பா மற்றும் பலரும் நடித்திருந்தனர்.

## பாடல்கள்
திரைப்படம் *வந்தே மாதரம்* என்ற பாடலுடன் தொடங்குகிறது. சுதந்திரப் போராட்டத்தில் கலந்து கொள்ளுமாறு தமிழ் மக்களை கேட்டுக்கொள்வதாக அப்பாடல் அமைந்திருந்தது. *தோலி நேநு செசின பூஜா பலமு* என்ற தியாகராஜர் கீர்த்தனையை கதாநாயகி ராஜலட்சுமி பாடுகிறார்.பாடல்களை எச். எச். சர்மா எழுதியிருந்தார்.

## உசாத்துணை

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பி. யு. சின்னப்பா நடித்த திரைப்படங்கள்
பூ கைலாஸ்

**பூ கைலாஸ்** அல்லது **மண்டோதரி பரிணயம்** 1938-ஆம் ஆண்டு வெளிவந்த தமிழ்ப் புராணத் திரைப்படமாகும். சுந்தராவ் நட்கர்ணி இயக்கத்தில் வெளிவந்த இத்திரைப்படத்தில் டி. எஸ். சந்தானம், கே. மகாதேவன் மற்றும் பலரும் நடித்திருந்தனர்.

## மேற்கோள்கள்

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
போர்வீரன் மனைவி (அசட்டு வீரன் மனைவி)

**போர் வீரன் மனைவி** 1938 ஆம் ஆண்டு வெளிவந்த தமிழ்த் திரைப்படமாகும். ஆர். பிரகாஷ் இயக்கத்தில் வெளிவந்த இத்திரைப்படத்தில் எம். வி. கிருஷ்ணப்பா, சி. பி. துரைசாமி ஐயர் மற்றும் பலர் நடித்திருந்தனர்.

## மேற்கோள்கள்

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
யயாதி (திரைப்படம்)

**யயாதி** 1938 ஆம் ஆண்டு வெளிவந்த தமிழ்த் திரைப்படமாகும். மோகன் மூவிடோன் நிறுவனத்தினரின் தயாரிப்பில் வெளிவந்த இத்திரைப்படத்தில் பி. யு. சின்னப்பா, பி. வி. ரெங்காச்சாரி மற்றும் பலர் நடித்திருந்தனர்.

## மேற்கோள்கள்

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பி. யு. சின்னப்பா நடித்த திரைப்படங்கள்
விப்ர நாராயணா (1938 திரைப்படம்)

**விப்ர நாராயணா** 1938 ஆம் ஆண்டு வெளிவந்த தமிழ்த் திரைப்படமாகும். ஏ. நாராயணன் இயக்கத்தில் வெளிவந்த இத்திரைப்படத்தில் கொத்தமங்கலம் சீனு, டி. வி. ராஜசுந்தரி, டி. எஸ். கிருஷ்ணவேணி மற்றும் பலர் நடித்திருந்தனர்.

இந்தப் படத்தின் ஒலிப்பதிவாளராக ஒரு பெண் பணியாற்றினார். அவரது பெயர் மீனா நாராயணன். (இப்படத்தை இயக்கிய ஏ. நாராயணனின் மனைவி)

## மேற்கோள்கள்

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
நந்தகுமார் (திரைப்படம்)

**நந்தகுமார்** என்பது 1938 ஆம் ஆண்டு வெளிவந்த இந்தியத் தமிழ்த் திரைப்படமாகும். இப்படத்தை கேசவ் ராவ் தைபர் இயக்கினார். ஏ. வி. மெய்யப்பன் தயாரித்த இத்திரைப்படத்தில் டி. பி. ராஜலட்சுமி, சி. வி. வி. பந்துலு, டி. எஸ். ராஜலட்சுமி ஆகியோர் நடித்தனர். டி. ஆர். மகாலிங்கம், டி. ஆர். இராமச்சந்திரன் ஆகியோர் இத்திரைப்படத்தின் வழியாக நடிகர்களாக அறிமுகமாயினர்.

## கதை
இப்படத்தின் கதையானது கண்ணனின் பிறப்பையும், வாழ்வையும் அடிப்படையாகக் கொண்டது.

## நடிப்பு
*கண்ணனாக டி. ஆர். மகாலிங்கம் 
*யசோதையாக டி. பி. ராஜலட்சுமி 
*டி. ஆர். இராமச்சந்திரன்
*இராதையாக டி. எஸ். ராஜலட்சுமி 
*இளம் கண்ணனாக மாஸ்டர் சேதுராமன்
*நந்தகோபனாக சி. வி. வி. பந்துலு

## தயாரிப்பு
மராத்தி திரைப்படத் தயாரிப்பாளர் கேசவ் ராவ் தாய்பர், கிருஷ்ணனின் வாழ்க்கையை அடிப்படையாகக் கொண்ட ஒரு மராத்தி திரைப்படத்தை தயாரித்து இயக்க திட்டமிட்டார். இதன் தமிழ் பதிப்பை ஏ.வி. மெய்யப்பனும், ஜெயந்திலால் தாக்கூரும் தயாரிக்க ஒப்புக்கொண்டனர். டி. பி. ராஜலட்சுமி யசோதையாக நடிக்க ஒப்பந்தம் செய்யப்பட்டார், நந்தகோபனாக சி. வி. வி. பந்துலுவும், டி. எஸ். ராஜலட்சுமி இராதையாகவும் நடித்தனர். அப்போது நாடக நடிகராக இருந்த டி. ஆர். மகாலிங்கம், 14 வயதில் கிருஷ்ணர் கதாபாத்திரத்தில் நடித்து இந்தப் படத்தின் மூலம் நடிகராக அறிமுகமானார். பிரபல நகைச்சுவை நடிகராக ஆன டி. ஆர். ராமச்சந்திரனும், பிரபல இசையமைப்பாளராக மாறய எஸ். வி. வெங்கட்ராமனும் இந்தப் படத்தின் மூலம் தனங்களது வாழ்க்கையைத் தொடங்கினர்.

தேவகியின் தாயாக நடித்த நடிகை பாடிய பாடலைக் கேட்டு தாய்பரும், மெய்யப்பனும் ஏமாற்றமடைந்தனர். எனவே அவர்கள் பின்னணியில் வேறொருவர் குரல் கொடுத்து பாடல் பாடும் முறையை புதுமையான முறையை அறிமுகப்படுத்தினர். தீன தயாபரனே என்ற பாடலை படத்தில் கிருஷ்ணரின் தாயாக நடித்த நடிகைக்காக அப்போது பம்பாயில் பிரபலமாக இருந்த கருநாடக இசைப் பாடகி லலிதா வெங்கடராமன் பாடினார். நடிகை பாடலுக்கேற்ப வாயசைத்தார். இதன் மூலம் லலிதா வெங்கடராமன் தமிழ் திரையுலகின் முதல் பின்னணிப் பாடகி என்ற பெருமையைப் பெற்றார், மேலும் பின்னணிப் பாடலை அறிமுகப்படுத்திய முதல் தமிழ் திரைப்படம் என்ற பெருமையையும் இப்படம் பெற்றது. மெய்யப்பன் மவுண்ட் ரோட்டில் இருந்த கிளப் அவுசை குத்தகைக்கு எடுத்து, அங்கு வேண்டிய அமைப்புகளை ஏற்படுத்தி காட்சிகளை படமாக்கினார்.

இப்படத்தின் மராத்தி பதிப்பில் யசோதையாக நடித்த துர்கா கோட் என்னும் நடிகை மார்புக் கச்சை அணிந்து நடித்தார். அதே போல டி. பி. ராஜலட்சுமியும் மார்புக் கச்சை அணிந்து நடிக்குமாறு வற்புறுத்தப்பட்டார். ஆனால் தமிழ்நாட்டுக் கோயில் ஓவியங்களில் தான் பார்த்த வகையில் யசோதை புடவை அணிந்து இருப்பதாகதான் சித்தரிக்கப்பட்டுள்ளார். எனவே நான் மார்புக் கச்சை அணியமாட்டேன் அணிந்துதான் நடிப்பேன். அதுதான் தமிழ்ப் பண்பாடு என்றார்.

 
## மேற்கோள்கள்

## வெளி இணைப்புகள்
 - தமிழ்த் திரையுலகின் முதல் பின்னணிப் பாடல்.

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:டி. ஆர். மகாலிங்கம் நடித்த திரைப்படங்கள்
பகுப்பு:டி. ஆர். இராமச்சந்திரன் நடித்த திரைப்படங்கள்
மயூரத்துவஜா

**மயூரத்துவஜா**1938 ஆம் ஆண்டு வெளிவந்த தமிழ்த் திரைப்படமாகும். வி. டி. சௌத்ரி இயக்கத்தில் வெளிவந்த இத்திரைப்படத்தில் சம்பத் குமராசர், கே. டி. துரைசாமி மற்றும் பலர் நடித்திருந்தனர்.

## மேற்கோள்கள்

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மாய மாயவன்

**மாய மாயவன்** (*Maya Mayavan*) என்பது 1938 ஆம் ஆண்டு வெளிவந்த இந்திய தமிழ் அதிரடித் திரைப்படமாகும். பி. சம்பத் குமார் இயக்கத்தில் வெளிவந்த இத்திரைப்படத்தை மாடர்ன் தியேட்டர்ஸ் டி. ஆர். சுந்தரம் தயாரித்தார். இதுவே தமிழின் முதல் அதிரடித் திரைப்படமாகும். இப்படத்தில் டி. கே. சம்பங்கி, ஜி. ஆர். வரதாச்சாரி,  ஜே. சுசீலாதேவி, கே. கோகிலா ஆகியோர் நடித்தனர். இது 22 அக்டோபர் 1938 இல் வெளியானது.

## கதை
சபாபதி முதலியார் என்பவர் ஒரு பசுதோல் போர்த்திய புலி. அவர் நடன மங்கையான சுந்தரி (சுசீலா தேவி) இருக்கும்போது, இன்னொரு இளம் பெண்ணான இந்திரா (கே. கோகிலா) மீது ஆசைப்படுகிறார். எப்படியாவது அவளைத் தனக்குச் சொந்தமாக்க முயற்சிக்கிறார். துப்பறிவாளரான ஜெகதீஷ் (சம்பங்கி) இந்திராவை காப்பாற்ற முடிவு செய்கிறார். இந்நிலையில் அவர்களுக்கு இடையில் காதல் உருவாகிறது. அவர்களின் காதலுக்கு சபாபதி மற்றும் அவரது கூட்டாளிகளால் பல தடைகள் உருவகின்றன. ஆனால் தனது புலனாய்வாளர் திறன்களைப் பயன்படுத்தி, அந்த இணையர் எப்படி ஒன்று சேருகின்றனர் என்பதே கதையாகும்.

## நடிப்பு
திரைப்படத்தின் பாடல் புத்தகத்திலில் உள்ள தகவல்களைக் கொண்டு நடிகர்கள்:

* ஜெகதீசாக டி. கே. சம்பங்கி  (துப்பறியும் அதிகாரி)
* இந்திராவாக  கே.கோகிலா
* சுந்தரியாக ஜே. சுசீலா தேவி
* பெண் நடனக் கலைஞராக சீதா பாய் சாந்தா 
* சர் சபாபதி முதலியாராக ஜி. ஆர். வரதாச்சாரி
* திவான் பகதூர் சிவசங்கர முதலியாராக கே. காவேரி செட்டியார் 
* கிட்டுவாக வேணுகோபால சர்மா
* பட்டுவாக வேணு செட்டி
* முனுசாமியாக தேவராஜு
* நெலியனாக வி. வி. எஸ். மணி

;கொள்ளைக் கூட்டத்தினர்
* அந்தோணிசாமி
* தெய்வதனவேல்
* சோமசுந்தரன்
* லட்சுமிநாராயணன்
* அப்பாவு பிள்ளை

## தயாரிப்பு
மாய மாயவன் படத்தை டி. ஆர். சுந்தரம் தனது மாடர்ன் தியேட்டர்ஸ் தயாரிப்பு நிறுவனத்தின் சார்பாக தயாரித்தார். இதை பி. சம்பத்குமார் இயக்கினார். இப்படத்தின் கதை, பாடல் போன்றவற்றை எஸ். வேலுச்சாமி கவி  எழுதினார். படத்தின் நீளம் 15500 அடி ஆகும்.

## இசை
இப்படத்திற்கு ஜி. ராஜகோபால் நாயுடு இசையமைத்தார். எஸ். வேலுச்சாமி கவி பாடல் வரிகளை எழுதியுள்ளார். பாடல்களை  கே. கோகிலா,  ஜே. சுசீலா தேவி, வேணுகோபால சர்மா, வேணு செட்டி, டி. கே. சம்பங்கி. ஆகியோர் பாடினர். மேலும் "தென்னிந்தியாவின் சைகல்" என்று அழைக்கப்பட்ட பி. ஜி. வெங்கடேசன் இரண்டு பாடல்களுக்கு பின்னணிப் பாடகராகப் பணியாற்றினார்.

;இசைக்குழு
*ராஜகோபால் நாயுடு - பிடில்
*இப்ராஹிம் - ஆர்கன் மற்றும் பியானோ
கே. ரங்கய்யா நாயுடு - கிளாரினெட்
டி. பி. சின்னையா - தபேலா

## வெளியீடும் வரவேற்பும்
மாயா மாயவன் 22 அக்டோபர் 1938 அன்று வெளியானது.[3] திரைப்பட வரலாற்றாசிரியர் ராண்டார் கையின் கூற்றுப்படி, படம் "பார்வையாளர்களிடையே அதிக தாக்கத்தை ஏற்படுத்தவில்லை", ஆனால் "சுவாரஸ்யமான கதைக்களம், யாருமற்ற நெடுஞ்சாலைகளில் பரபரப்பான கார் துரத்தல்கள், கடத்தல்கள், பரபரப்பான காட்சிகள், அந்தக் காலத்து தமிழ் திரைப்படத் துறையில் அரிதாகவே காணப்பட்டன" என்று அவர் கூறினார்.

## மேற்கோள்கள்

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மெட்ராஸ் சி. ஐ. டி

**மெட்ராஸ் சி. ஐ. டி** (மதராஸ் C.I.D) (அல்லது ஹரிஜன சிங்கம்) 1938 ஆம் ஆண்டு வெளிவந்த தமிழ்த் திரைப்படமாகும். பாட்லிங் மணி இயக்கத்தில் வெளிவந்த இத்திரைப்படத்தில் பாட்லிங் மணி, விட்டல் மற்றும் பலர் நடித்திருந்தனர்.

## மேற்கோள்கள்

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ஆனந்தாஸ்ரமம்

**ஆனந்தாஸ்ரமம்** 1939 ஆம் ஆண்டு வெளிவந்த தமிழ்த் திரைப்படமாகும். சி. வி. ராமன் இயக்கத்தில் வெளிவந்த இத்திரைப்படத்தில் சி. வி. வி. பந்துலு, என். எஸ். கிருஷ்ணன் மற்றும் பலரும் நடித்திருந்தனர்.

## திரைக்கதை
மந்திரியின் சொல்கேட்டு கொடுங்கோலனாக ஆட்சி செய்யும் மன்னனை எதிர்க்கும் கதாநாயகனை (சி. வி. வி. பந்துலு) இளவரசி (ஆர். பி. லட்சுமிதேவி) காதலிக்கிறாள். மந்திரி இளவரசியைத் தன் மகனுக்கு திருமணம் செய்து வைக்க சூழ்ச்சி செய்கிறான். கதாநாயகன் மந்திரியால் நாடு கடத்தப்படுகிறான். காட்டில் யோகி ஒருவர் (எஸ். என். சுப்பையா) நாயகனுக்கு அடைக்கலம் கொடுக்கிறார். இறுதியில் மன்னன் திருந்துகிறான்.

## நடிகர்கள்
*சி. வி. வி. பந்துலு
*ஆர். பி. லட்சுமிதேவி
*எஸ். என். சுப்பையா,
*என். எஸ். கிருஷ்ணன்
*டி. ஏ. மதுரம்
*பி. வி. ரெங்காச்சாரி
*எஸ். எஸ். கொக்கோ

## பாடல்கள்
**மனம்தான் வசப்படுமோ* (பாடியவர்: எஸ். என். சுப்பையா)

## மேற்கோள்கள்

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பக்த குமணன் (ராஜயோகி)

**பக்த குமணன்** 1939 ஆம் ஆண்டு வெளிவந்த தமிழ்த் திரைப்படமாகும். கே. ரெங்கராவ் இயக்கத்தில் வெளிவந்த இத்திரைப்படத்தில் வி. ஏ. செல்லப்பா, வி. எஸ். மணி மற்றும் பலர் நடித்திருந்தனர்.

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
வீர ஜெகதீஸ்

**வீர ஜெகதீஸ்** 1938 ஆம் ஆண்டு வெளிவந்த இந்தியத் தமிழ்த் திரைப்படமாகும். டி. பி. கைலாசம் மற்றும் ஆர். பிரகாஷ் இயக்கத்தில் வெளிவந்த இத்திரைப்படத்தில் வி. எஸ். எம். ராஜாராம ஐயர், எம். ஜி. ஆர் மற்றும் பலரும் நடித்திருந்தனர்.

## தயாரிப்பு
டி. பி. கைலாசம் மற்றும் ஆர். பிரகாஷ் இப்படத்தை இயக்கினர். வி. எஸ். டாக்கீஸ் தயாரிப்பு நிறுவனம் இப்படத்தை தயாரித்தது. எம். ஜி. ராமச்சந்திரன் மற்றும் வி. எஸ். எம். ராஜாராம ஐயர் இப்படத்தில் நடித்திருந்தனர். படத்தின் நீளம் 10,444 அடிகளாகும் (3,183 மீட்டர்கள்).

## மேற்கோள்கள்

பகுப்பு:1938 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
மெட்ராஸ் எக்ஸ்பிரஸ்

**மெட்ராஸ் எக்ஸ்பிரஸ்** 1939 ஆம் ஆண்டு வெளிவந்த தமிழ்த் திரைப்படமாகும். மதராஸ் பிக்சர்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் சங்கர லிங்கம், எம். ஏ. ராஜமணி மற்றும் பலர் நடித்திருந்தனர்.

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பாரதகேஸரி

**பாரதகேஸரி** 1939 ஆம் ஆண்டு வெளிவந்த தமிழ்த் திரைப்படமாகும். ராம்ஜி பாய் ஆர்யா இயக்கத்தில் வெளிவந்த இத்திரைப்படத்தில் மாதிரி மங்கலம் நடேச ஐயர், லட்சுமணன் மற்றும் பலர் நடித்திருந்தனர்.

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மலைக்கண்ணன்

**மலைக்கண்ணன்** 1939 ஆம் ஆண்டு வெளிவந்த தமிழ்த் திரைப்படமாகும். ஜெமினி ஸ்டூடியோ தயாரிப்பில் வெளிவந்த இத்திரைப்படத்தில் எம். எஸ். முருகேசன், ஈ. கிருஷ்ணமூர்த்தி மற்றும் பலர் நடித்திருந்தனர்.

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மன்மத விஜயம்

**மன்மத விஜயம்** 1939 ஆம் ஆண்டு வெளிவந்த தமிழ்த் திரைப்படமாகும். ஜி. பட்டு ஐயர் இயக்கத்தில் வெளிவந்த இத்திரைப்படத்தில் எம். சுப்பிரமணியம், அரங்க நாயகி மற்றும் பலரும் நடித்திருந்தனர்.

## நடிகர்கள்
இப்பட்டியல் "தமிழ் சினிமா உலகம்" என்ற நூலிலிருந்து தொகுக்கப்பட்டது.

*எலெக்ட்ரிக் இன்ஸ்பெக்டர் எம். சுப்பிரமணியம் - மன்மதன்
*சண்முக சுந்தரம் - நாரதர்
*ஏ. எஸ். சங்கரன் - பரமசிவன்
*எஸ். பார்த்தசாரதி ஐயங்கார் - சூரபத்மன்
*சந்தானம் - நந்தி
*ஜி. வி. சர்மா - தாரகன்
*சி. ஆர். ஸ்ரீநிவாசன் - இந்திரன்
*நடராஜன் - தட்சன்
*கணபதி பட் - ததீஸி
*எஸ். கே. பார்த்தசாரதி ஐயங்கார் - பிரகஸ்பதி
*கே. அரங்கநாயகி - ரதி
*எஸ். பி. சீதா - பார்வதி
*பேபி லலிதா
நடனம்: மோகனா, சம்பூர்ணா, சாரதா, ஜானகி

## மேற்கோள்கள்

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மாத்ரு பூமி

**மாத்ருபூமி** 1939 ஆம் ஆண்டு வெளிவந்த தமிழ்த் திரைப்படமாகும். எச். எம். ரெட்டி இயக்கத்தில் வெளிவந்த இத்திரைப்படத்தில் டி. எஸ். சந்தானம், பி. யு. சின்னப்பா, டி. வி. குமுதினி மற்றும் பலரும் நடித்திருந்தனர். இது திவிஜேந்திரலால் ரேயின் வங்காள நாடகமான *சந்திரகுப்தா*வின் தழுவலாகும்.

## கதை
இப்படமானது அலெக்சாந்தரின் இந்தியப் படையெடுப்பை அடிப்படையாகக் கொண்டு எடுக்கப்பட்டது. இது ஆங்கிலேயர் இந்தியாவை வெற்றிகொண்டு ஆக்கிரமித்ததன் உருவகமாகும்.

## நடிகர்கள்
இத்திரைப்படத்தில் நடித்தவர்கள்:

## தயாரிப்பு
மாத்ரு பூமி படமானது வங்க நாடகமான சந்திரகுப்தாவின் தழுவலாகும். இப்படம் அக்காலத்தில் ₹2 லட்சம் பட்ஜெட்டில் (2021 இல் ₹34 கோடி மதிப்பு) பிரம்மாண்டமாக தயாரிக்கபட்டது. படத்தை எடுத்து முடிக்க ஒரு ஆண்டு ஆனது. தெலுங்குத் திரையுலகில் பிரபல இயக்குநராக பின்னர் திகழ்ந்த பி. எஸ். ராமகிருஷ்ண ராவ், உதவி இயக்குநராகப் பணியில் சேர்ந்தார். இந்தப் படத்தில் இடம்பெற்ற போர்களக் காட்சிகள் செஞ்சிக் கோட்டை, கிருட்டிணகிரிக் கோட்டை போன்ற இடங்களில் படமாக்கப்பட்டன. நாள்தோறும் ஐந்து அணா சம்பளத்தில் இரண்டாயிரத்துக்கும் மேற்பட்ட துணை நடிகர்களைக் கொண்டு படமாக்கபட்டது. 

1937 ஆம் ஆண்டில், இந்திய தேசியவாதக் கட்சியான இந்திய தேசிய காங்கிரசு, சென்னை சட்டமன்றத் தேர்தலில் முதல் முறையாக பிரித்தானிய சார்பு கொண்ட நீதிக்கட்சியைத் தோற்கடித்தது.  சக்ரவர்த்தி ராஜகோபாலாச்சாரி பிரதமராகப் (முதலமைச்சர்) பதவியேற்றார். இந்த அரசியல் மாற்றத்தின் உடனடி விளைவாக, தமிழ் திரைப்படங்கள் மீதான தணிக்கை தளர்த்தப்பட்டது. இதனால் இந்திய விடுதலை இயக்கத்தையும், இந்திய தேசியத் தலைவர்களையும் புகழ்ந்து *மாத்ரு பூமி* உள்ளிட்ட சில திரைப்படங்கள் தயாரிக்கப்பட்டன.

## பாடல்கள்
பாபநாசம் சிவன் பாடல்களை எழுதி இசையமைத்தார். இப்படத்தில் இடம்பெற்ற *நமது ஜென்ம பூமி, அன்னையின் காலில் விலங்குகளா* போன்ற பாடல்கள் வரவேற்பைப் பெற்றன.

## மேற்கோள்கள்

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:பி. யு. சின்னப்பா நடித்த திரைப்படங்கள்
போலி சாமியார்

**போலி சாமியார்** 1939 ஆம் ஆண்டு வெளிவந்த தமிழ்த் திரைப்படமாகும். இத்திரைப்படத்தில் என். எஸ். கிருஷ்ணன், டி. ஏ. மதுரம் மற்றும் பலர் நடித்திருந்தனர்.

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பிரகலாதா

**பிரகலாதா** என்பது பி. என். ராவ் இயக்கத்தில் 1939 ஆம் ஆண்டு வெளிவந்த இந்திய தமிழ்த் திரைப்படமாகும். இது பிரகலாதனின் கதை மற்றும் விஷ்ணுவின் மீதான அவனது பக்தியைக் குறித்ததாக உள்ளது. 1932 ஆண்டு வெளியான தெலுங்கு படமான பக்த பிரகலாதாவுக்கு கிடைத்த வரவேற்ப்புக்குப் பிறகு அதே தொன்மக் கதையைத் தழுவி எடுக்கபட்ட படங்களில் இதுவும் ஒன்றாகும். இந்தக் கதை பின்னர் இந்தி, குஜராத்தி, தமிழ், தெலுங்கு, மலையாளம், கன்னடம், பெங்காலி, அசாமி உள்ளிட்ட பல மொழிகளில் 20 முறை எடுக்கப்பட்டது, அவற்றில் பெரும்பாலானவை வணிக ரீதியில் வெற்றி பெற்றன. இது  நியூ தியேட்டர்ஸ் நிறுவனத்தினரின் தயாரிப்பில் வெளிவந்தது.

விஷ்ணு புராணத்தில் வரும் நரசிம்மன், பிரகலாதனின் கதையை அடிப்படையாகக் கொண்டு எடுக்கப்பட்ட படமாகும். இதில், எம். ஜி. ஆர் இந்திரன் வேடத்தில் நடித்திருந்தார். இது எம். ஜி. ஆரின் ஆறாவது படமாகும். மேலும் இதில், எம். ஜி. ஆர்க்கும் சந்தானலக்சுமிக்கும் இடையே ஒரு கத்தி சண்டை காட்சி இடம்பெற்றிருந்தது.

## கதை
இந்தக் கதையானது வைணவர்களின் புனித நூலான விஷ்ணு புராணத்தில் உள்ள ஒரு சிறு அத்தியாயத்தில் உள்ளது. தந்தை இரணியனின் விருப்பத்துக்கு மாறாக மகன் பரகலாதன் விஷ்ணுவின் மீது பக்தி செலுத்துகிறான். தன் மகனின் போக்கை மாற்ற இரண்யன் எடுத்த முயற்சிகள் அனைத்தும் வீணாகின்றன. இறுதியாக, அவர் தன் மகனைக் கொல்ல முடிவு செய்யும்போது. பிரகலாதன் தன் தந்தையிடம் விஷ்ணு *தூணிலும் இருப்பார் துரும்பிலும் இருப்பார்* என்று கூறுகிறான். தன் கதையால் இரணியன் தூணைத் தாக்கும்போது​, விஷ்ணு நரசிம்ம வடிவத்தில் தூணைப் பிளந்துகொண்டு வெளிப்பட்டு இரணியனைக் கொல்கிறார்.

## நடிப்பு

;நடிகர்கள்
* பிரகலாதனாக டி. ஆர். மகாலிங்கம் 
* இரணியனாக ஆர். பாலசுப்பிரமணியம்  
* இளம் பிரகலாதனாக  சேதுராமன்
* நாரதராக நகர்கோயில் கே. மஹாதேவன் ஐயர்
* இந்திரனாக ம. கோ. இராமச்சந்திரன் 
* நிகும்பனாக என். எஸ். கிருஷ்ணன் 
* கும்பனாக டி. எஸ். துரைராஜ் 
* பிரம்மனாக வி. ஆர். பொன்னுசாமி
* மகா விஷ்ணுவாக வி. வி. எஸ். மணி
* சகடனாக கே. பி. ஜெயராமன்
* டன்முகனாக ஜி. எம். ஆல்பர்ட்
* சுக்ராச்சாரியாராக எஸ். கிருஷ்ண சாஸ்திரி
* அமரகனாக ஜி. மணி

;நடிகைகள்
* லீலாவதியாக எம். ஆர். சந்தானலட்சுமி 
* வகுலாவாக டி. ஏ. மதுரம் 
* குணவதியாக பி. எஸ். ஞானம்
* சீதையாக பூதேவியாக
* தோழியாக சரஸ்வதி
* தோழியாக மேரி 
* தோழியாக சிவகாமி

## தயாரிப்பு
சேலம் சங்கர் பிலிம்சு மற்றும் கோவை சென்ட்ரல் ஸ்டுடியோசு  ஆகிய இருநிறுவனங்களும் இப்படத்தை தயாரித்தன. இந்தத் திரைப்படத்தின் கதை, வசனம் மலையாள பாதிப்பை ஒட்டி எழுதப்பட்டது. இந்தப் படத்தின் மலையாளப் பாதிப்பிற்கு கதை வசனத்தை என். பி. செல்லப்பன் நாயர் எழுதினார். இப்படம் வணிக ரீதியாக ஒரு சராசரி வெற்றிப்படமாக அமைந்தது.

## மறு-ஆக்கங்கள்
முதலில் தெலுங்கு மொழியில் *'பக்த பிரகலாதா*' என்ற பெயரில் 1939 யில் வெளியானது. பின்னர், 1942-யில் அதேபெயருடன் மறுஆக்கம் செய்யப்பட்டது. தமிழ், தெலுங்கு, மலையாளம், கன்னடம், குஜராத்தி, வங்காளம், அசாமிய மொழி, இந்தி  மற்றும் பல மொழிகளில் இருபதுக்கும் மேற்பட்ட முறை இப்படம் மறுஆக்கம் செய்யப்பட்டு பெரும்பாலும் வெற்றிப்படமாகவே அமைந்தது.

## மேற்கோள்கள்


## வெளியிணைப்புகள்
* 
*  - முழு திரைப்படம்

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:டி. ஆர். மகாலிங்கம் நடித்த திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பகுப்பு:என். எஸ். கிருஷ்ணன் நடித்துள்ள திரைப்படங்கள்
ராம நாம மகிமை

**ராம நாம மகிமை** அல்லது **ராமாஞ்சனேய யுத்தம்** 1939 ஆம் ஆண்டு வெளிவந்த தமிழ்த் திரைப்படமாகும். ஏ. என். கலயாண சுந்தரம் இயக்கத்தில் வெளிவந்த இத்திரைப்படத்தில் மாதிரிமங்கலம் நடேசய்யர், இலட்சுமணன் மற்றும் பலரும் நடித்திருந்தனர்.

## திரைக்கதை
இராமனிடம் அனுமான் வைத்திருந்த பக்தியின் மகிமையால், பிரம்மாஸ்திரத்தில் இருந்து சகுந்தனைக் காப்பாற்றியமை இத்திரைப்படத்தின் கதையாகும்.

## மேற்கோள்கள்

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
ரம்பையின் காதல் (1939 திரைப்படம்)

**ரம்பையின் காதல்** 1939 ஆம் ஆண்டு வெளிவந்த தமிழ்த் திரைப்படமாகும். பி. என். ராவ் இயக்கத்தில் வெளிவந்த இத்திரைப்படத்தில் கே. சாரங்கபாணி, என். எஸ். கிருஷ்ணன் மற்றும் பலரும் நடித்திருந்தனர்.

## பாடல்கள்
கே. ஏ. சொக்கலிங்க பாகவதர் நாரதராகத் தோன்றிப் பாடிய *வாசுதேவ சுதா, வேணுகான விலோலா* என்ற பாடல் பிரபலமானது. திரைப்படத்தின் தலைப்பில் இசையமைப்பாளர், பாடலாசிரியர் பெயர்கள் இடம்பெறவில்லை. ஆனால் வாத்தியக் குழுவினர் பெயர் இடம் பெற்றது. அதில், பிற்காலத்தில் இசையமைப்பாளராக விளங்கிய எஸ். எம். சுப்பையா நாயுடு ஆர்மோனியம் வாசிப்பவராக காட்டப்பட்டது.

## உசாத்துணை
* 

## வெளி இணைப்பு
*  - சொக்கலிங்க பாகவதர் பாடும் பாடல்

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பாண்டுரங்கன் (திரைப்படம்)

**பாண்டுரங்கன்** அல்லது **ஜெய் ஜெய் விட்டல்** 1939 ஆம் ஆண்டு வெளிவந்த தமிழ்த் திரைப்படமாகும். டி. சி. குனே இயக்கத்தில் வெளிவந்த இத்திரைப்படத்தில் எம். ஆர். கிருஷ்ணமூர்த்தி, காளி என். ரத்தினம், டி. ஏ. மதுரம் மற்றும் பலரும் நடித்திருந்தனர்.

## நடிகர்கள்
நகைச்சுவைப் பாத்திரங்களில் மட்டும் நடித்துக் கொண்டிருந்த டி. ஏ. மதுரம், இத்திரைப்படத்தில் முதன் முதலாக முக்கிய பாத்திரத்தில் நடித்திருந்தார்.
*எம். ஆர். கிருஷ்ணமூர்த்தி
*வித்வான் சீனிவாசன்
*காளி என். ரத்தினம்
*வாசுதேவ பிள்ளை
*கே. கே. பெருமாள்
*டி. ஏ. மதுரம்
*பி. எஸ். சிவபாக்கியம்
*கோல்டன் சாரதாம்பாள்
*எம். எஸ். சரோஜா
*எம். எஸ். சந்தியா
மற்றும் பலர்.

## மேற்கோள்கள்

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சக்திமாயா

**சக்தி மாயா** 1939 ஆம் ஆண்டு வெளிவந்த தமிழ்த் திரைப்படமாகும். எச். எஸ். மேத்தா இயக்கத்தில் வெளிவந்த இத்திரைப்படத்தில் ராஜ கோபால ஐயர், மாஸ்டர் என். கிருஷ்ணமூர்த்தி மற்றும் பலரும் நடித்திருந்தனர்.

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
மாயா மச்சீந்திரா

**மாயா மச்சீந்திரா** 1939 ஆம் ஆண்டு வெளிவந்த இந்தியத் தமிழ்த் திரைப்படமாகும். ராஜா சந்திரசேகர் இயக்கத்தில் வெளிவந்த இத்திரைப்படத்தில் எம். கே. ராதா, எம். ஜி. ஆர் மற்றும் பலர் நடித்திருந்தனர்.  இலட்சுமண தாஸ் எழுதிய இப்படத்தின், முதன்மைப் பாத்திரத்தில் எம். கே. ராதா நடித்தார். இந்தத் திரைப்படம் 1939 இல் வெளியாகி வெற்றிகரமாக ஓடியது.

## கதை
துறவியான மச்சீந்த்ரா (எம். கே. இராதா) தன் சீடன் சங்கநாத்துடன் (என். எஸ். கிருஷ்ணன்) ஊர்மிளாதேவி (எம். ஆர். ராதாபாய்) ஆளும் நாட்டுக்குச் செல்கிறார். அரசியின் ஆட்சி எல்லைக்குள் இருக்கும் நாட்டுக்குள் நுழைந்ததால் கைது செய்யப்படுகின்றனர். தண்டணையாக மச்சீந்த்ரா கழுத்தில் ஒரு வட்டக்கல்லை மாட்டுகின்றனர். விசாரணையின்போது அரசிக்கும் மஞ்சீந்திரனுக்கும் இடையே வாக்குவாதம் உருவாகிறது. ஒரு கட்டத்தில் கோபமுற்ற அரசி மச்சீந்திரனை நோக்கி வாளை ஓங்குகிறாள். உடனே மச்சீந்திரன் *ஜெய் அலக் நிரஞ்சன்* என்ற மந்திரத்தைக் கூறியவுடன் வாள் பூவாக மாறுகிறது. மச்சீந்திரனின் கழுத்தில் உள்ள வட்டக்கல் வெடித்துச் சிதறுகிறது. பின்னர் மச்சீந்த்ரனின் சடாமுடி நீங்கி அழகனாக காட்சியளிக்கிறார்.

இந்த நிகழ்வுகளினால் அதிர்ச்சிக்கு உள்ளாகும் அரசி மச்சீந்த்ரனிடம் தன்னை மணந்துகொள்ளுமாறு வேண்டுகிறாள்.  அதற்கு மச்சீந்திரா மறுக்கிறார்.  இதற்கிடையில் தன் அண்ணனின் மரணத்திற்கு பழிவாங்க படையெடுத்து வருகிறார் சூரியகேது (எம்.ஜி.ஆர்). அதன்பிறகு என்ன நடக்கிறது என்பதே கதை

## நடிகர்கள்

## தயாரிப்பு
எம்.ஜி.ஆரின் சுயசரிதையான ‘நான் நான் பிறந்தேன்’ நூலில் எத். ஜி.ஆர் குறிப்பிட்டபடி, முதலில் இப்படத்தில் சூரியகேது பாத்திரத்திற்கு முதலில் ஒப்பந்தமானவர் நடராஜ பிள்ளை. மேலும் எம்.ஜி.ஆருக்கு சூரிய கேதுவின் சகோதரரான விசாலட்ச மகாராஜா என்ற சிறிய பாத்திரம் வழங்கப்பட்டது. இந்த சிறிய பாத்திரம் ஒரே காட்சியில்தான் வரும். ஆனால், கல்கத்தாவில் படப்பிடிப்பு தொடங்குவதற்கு ஒரு வாரத்துக்கு முன்பே உடல் நலம் பாதிக்கபட்டிருந்த எம். ஜி. நடராஜப்பிள்ளை இறந்துவிட்டார். இதன் பிறகு அவருக்கு ஒதுக்கப்பட்டிருந்த சூரிய கேது பாத்திரம் எம்ஜிஆருக்கு வழங்கப்பட்டது. படத்தில் எம்.ஜி.ஆர்.இன் பெயர் எம். ஜி. ராம்சந்தர் என்று குறிப்பிடப்பட்டது.

மெட்ரோபாலிடன் பிக்சர்ஸ் தராரித்த இப்படத்திற்கு பாபநாசம் சிவன் இசையமைத்திருந்தார். பாடல்களை சி. ஏ. லட்சுமணதாஸ் எழுதினார்.

## உசாத்துணை
* Maya Machhindra (1939), ராண்டார் கை, தி இந்து, சனவரி 25, 2014
* ஐஎம்டிபி

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். ஜி. சக்கரபாணி நடித்த திரைப்படங்கள்
பகுப்பு:எம். ஜி. ஆர். நடித்த திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பகுப்பு:என். எஸ். கிருஷ்ணன் நடித்துள்ள திரைப்படங்கள்
சங்கராச்சாரியார் (திரைப்படம்)

**சங்கராச்சாரியார்** 1939 ஆம் ஆண்டு வெளிவந்த தமிழ்த் திரைப்படமாகும். ஜக்தேஷ் சக்கரவர்த்தி இயக்கத்தில் வெளிவந்த இத்திரைப்படத்தில் வி. என். சுந்தரம், மாஸ்டர் ராஜகோபால் மற்றும் பலர் நடித்திருந்தனர்.

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சாந்த சக்குபாய்

**சாந்த சக்குபாய்** 1939 ஆம் ஆண்டு வெளிவந்த தமிழ்த் திரைப்படமாகும். சுந்தராவ் நட்கர்ணி இயக்கத்தில் வெளிவந்த இத்திரைப்படத்தில் கே. சாரங்கபாணி, பி. சி. வெங்கடேஷ் மற்றும் பலரும் நடித்திருந்தனர்.

பிரபலமான மராத்திய நாட்டுப்புறக் கதை ஒன்றின் அடிப்படையில் இதன் திரைக்கதை எழுதப்பட்டது. முன்னணி கன்னட நடிகை அசுவத்தாமா இதில் கதாநாயகியாக நடித்தார். பாபநாசம் சிவன் எழுதிய பாடல்களுக்கு துறையூர் ராஜகோபால சர்மா இசையமைத்திருந்தார்.

## உசாத்துணை
* சாந்த சக்குபாய்

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. சாரங்கபாணி நடித்த திரைப்படங்கள்
சீதாபஹரணம்

**சீதாபஹரணம்** 1939-ஆம் ஆண்டு வெளிவந்த தமிழ்த் திரைப்படமாகும். ரஞ்சித் புரொடக்ஷன்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் வி. ராமச்சந்திர பாகவதர், ஆர். ராஜா மற்றும் பலர் நடித்திருந்தனர். படத்தை இயக்கியவர் எம். பி. சுந்தரராஜன். இப்படம் ரஞ்சித் கம்பனியின் முதல் தமிழ் பேசும் படமாகும். இப்படம் இந்தியா மட்டுமல்லாமல் மலேசியா ராயல் தியேட்டரிலும் ஓடியது. *சீதாபஹரணம்* என்பதற்கு "சீதையின் கடத்தல்" என்று பொருள்.

## கதைச் சுருக்கம்
வைகுண்டத்தில் வாழும் ஸ்ரீமந்நாராயணனிடம் அனைத்து தேவர்களும் சென்று இராவணனும் மற்ற அரக்கர்களும் தருவிக்கும் துன்பங்களைத் தாங்க முடியாமல் முறையிட்டனர். அவர்களின் துயரைக் கேட்ட நாராயணன், தானே பூமியில் அவதரித்து அரக்கர்களை அழிப்பதாக வாக்களித்தார். இந்த வாக்குறுதியின்படி அவர் இராம, இலட்சுமண, பரத, சத்ருக்கன் என்ற நான்கு திருக்குமாரர்களாக அயோத்தியா நகரின் அரசனான தசரத சக்ரவர்த்திக்கு பிறந்தார். பிதுர் வாக்கிய பரிபாலனம் என்னும் கடமையை முன்னிட்டு சீதையுடன் இலட்சுமணரோடு சேர்ந்து தண்டகாரண்யம் சென்று பஞ்சவடியில் மகிழ்ச்சியுடன் வாசம் செய்து வந்தார். இதுவே இந்தக் கதையின் ஆரம்பம்.

பஞ்சவடியில் கோதாவரி நதிக்கரையில் கணவன் மனைவியர் இருக்க வேண்டிய அன்புடன் இராமரும் சீதையும் மகிழ்ச்சியுடன் நேரத்தைக் கழித்து வந்தனர். சரணாகதி அடைந்த ரிஷிகளுக்கு இராமர் பாதுகாப்பு வழங்கினார். ஒரு நாள் இராவணனின் தங்கை சூர்ப்பணகை காட்டில் சுற்றித் திரியும்போது இராமனைக் கண்டு மயங்கினாள். அவனை அடைய வேண்டும் என்று விரும்பிய அவள், தன் அசிங்கமான தோற்றத்தை மாற்றி அழகான காமவல்லி என்ற பெயருடன் இராமனை அணுகினாள். ஏகபத்னி விரதன் என்பதால் இராமன் அவளை இலட்சுமணனிடம் அனுப்பி வைத்தான். இருவருக்கும் இடையில் நகைச்சுவையான வாதங்கள் நடந்தன. கடைசியில் இலட்சுமணன் அவளுடைய மூக்கை அறுத்துவிட்டான். உடனே அவள் தன் உண்மை உருவத்தை எடுத்துக்கொண்டு கரதூஷணன் மற்றும் பிற அரக்கர்களிடம் சென்று முறையிட்டாள். இதைக் கேட்ட அவர்கள் இராமனை எதிர்க்கச் சென்றனர். இராமன் தனியாகவே அவர்கள் அனைவரையும் ஒரு கணத்தில் வதம் செய்துவிட்டான்.

உடனே சூர்ப்பணகை இலங்கைக்கு ஓடி, வீதிகளெல்லாம் அலறிக்கொண்டு அரண்மனைக்குள் சென்று பரமசிவ பக்தனான இராவணன் காலில் விழுந்து தனக்கு நேர்ந்த அவமானத்தைத் தெரிவித்தாள். இராவணன் அதன் காரணத்தைக் கேட்டபோது, தான் சீதையைக் கண்டு வியந்து அவனுக்காக அவளைக் கொண்டுவர முயன்றதாகவும், அப்போது இலட்சுமணன் இப்படிச் செய்துவிட்டதாகவும் பொய் சொல்லி இராவணனின் மனதைக் கலைத்துவிட்டாள். சீதையின் அழகைப் பற்றிக் கேள்விப்பட்ட இராவணன் அவளை எப்படியாவது அடைந்து மோட்சத்தை அடைய விரும்பினான். இதற்கு உதவும் பொருட்டு தன் மாமனான மாரீசனிடம் சொன்னான். இராம பாணத்தின் மகிமையை அறிந்த மாரீசன் இராவணனுக்கு பலவிதமான புத்திமதிகளை எடுத்துக் கூறியும் கேளாமல் நிர்பந்தம் செய்த இராவணனுக்குப் பயந்து மாரீசன் வேறு வழியின்றி ஒரு பொன்மானாக மாறி சீதையை மயக்க எண்ணி அவள் ஆசிரமத்திற்கு அருகில் சென்றான். சீதை அந்த மானைக் கண்டு ஆசைப்பட இராமர் அந்த மானைப் பிடிக்கப் போனார். பிறகு என்ன நடந்தது என்பது மீதிக் கதை.

## நடிகர்கள்

## பாடல்கள்
இப்படத்தில் மொத்தம் 24 பாடல்கள் இடம்பெற்றிருந்தன.

## மேற்கோள்கள்

## வெளியிணைப்புகள்
*
பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இராமாயணத்தை அடிப்படையாகக் கொண்ட திரைப்படங்கள்
சௌபாக்யவதி (1939 திரைப்படம்)

**சௌபாக்யவதி** 1939 ஆம் ஆண்டு வெளிவந்த தமிழ்த் திரைப்படமாகும். பிரேம் சேத்னா இயக்கத்தில் வெளிவந்த இத்திரைப்படத்தில் ராம் குமார், ஜி. கோவிந்தராயுலு நாயுடு மற்றும் பலரும் நடித்திருந்தனர்.

## மேற்கோள்கள்

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
சுகுணசரசா

**சுகுண சரசா** 1939 ஆம் ஆண்டு வெளிவந்த தமிழ்த் திரைப்படமாகும். ஓரியண்டல் பிலிம்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் டி. பி. கைலாசம், குருசாமி ஷர்மா மற்றும் பலர் நடித்திருந்தனர்.

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:சுந்தரிபாய் நடித்த திரைப்படங்கள்
திருநீலகண்டர் (1939 திரைப்படம்)

**திருநீலகண்டர்** (*Thiruneelakantar*) 1939 ஆம் ஆண்டு வெளிவந்த தமிழ்த் திரைப்படமாகும். இளங்கோவன் உரையாடல் எழுத, பி. கே. ராஜா சாண்டோ இயக்கத்தில் வெளிவந்த இத்திரைப்படத்தில் எம். கே. தியாகராஜ பாகவதர், செருகளத்தூர் சாமா மற்றும் பலரும் நடித்திருந்தனர். பாகவதரின் பாடல்களுக்காகவும், என். எஸ். கிருஷ்ணன்-டி. ஏ. மதுரம் ஆகியோரின் நகைச்சுவைக்காகவும் இத்திரைப்படம் பெரும் வெற்றி பெற்றது, பிரபலமான நாகசுரக் கலைஞர் டி. என். ராஜரத்தினம் பிள்ளை இத்திரைப்படத்தில் கௌரவ வேடத்தில் தோன்றினார்.
thumb|'''''திருநீலகண்டர்''''' திரைப்படம்

## திரைக்கதை
63 நாயன்மார்களில் ஒருவரான திருநீலகண்ட நாயனாரின் வாழ்க்கைச் சரிதம் இத்திரைப்படத்தின் கதையாகும்.

## நடிகர்கள்

இவர்களுடன் ஈ. கிருஷ்ணமூர்த்தி, சேலம் சுந்தரம் ஐயர், ஜி. வி. கிருஷ்ணமூர்த்தி, எஸ். ஆர். திருவேங்கடம், ஜி. பி. கணேசய்யர், எம். தங்கையா, ஏ. எஸ். மதனகோபால் ஆகியோரும் நடித்திருந்தனர்.

## நடிகைகள்

இவர்களுடன் டி. வி. அன்னபூரணி, எம். ஆர். சரஸ்வதி, டி. பி. தனலட்சுமி, எம். ஆர். அல்லி, ஆர். சாரதாம்பாள், எம். எஸ். மீனாட்சிசுந்தரி, பேபி சகுந்தலா, பேபி சுப்புலட்சுமி ஆகியோரும் நடித்திருந்தனர்.

## பாடல்கள்
இப்படத்தில் மொத்தம் 21 பாடல்கள் இடம்பெற்றிருந்தன. பாபநாசம் சிவன் பாடல்களை இயற்றி, இசையமைத்திருந்தார். இவற்றில் *தீன கருணாகரனே* என்ற பாடல் பெரும் வரவேற்பைப் பெற்றது. திருவாலியமுதனார் இயற்றிய *பவழ மால்* என்ற திருவிசைப்பா டி. என். ராஜரத்தினம் பிள்ளையின் இசையமைப்பில் நாட்டை இராகத்தில் இடம்பெற்றது.

*சிங்கார வேலனுக்குச் சிறிய அகல்கள் சமைப்பேன்
*தோழி ஒன்றாய்க் கூடி விளையாடுவோம் வாரீர்
*உன் அழகைக் காண இரு கண்கள் போதாதே
*இது சகஜம் இது சகஜம் எங்கும் சகஜம்
*பண்டரிநாதா நின் அருள் வெளியில்
*ஆகா என்ன பேரானந்தம் கண்கள் வேணும்
*பவள மால் வரையைப் பனி படர்ந்தனைய தோர் (இராகம்: நாட்டை)
*பங்கையன் நாவில் வாழும் பான்மை
*ஆடும் தெய்வம் நீ அருள்வாய் (இராகம்: காம்போதி)
*சிதம்பரநாதா திருவருள் நாதா (இராகம்: ஹேமவதி)
*மனம் நினைந்து மகிழ்ந்தேன் (இராகம்: இந்துஸ்தான்)
*இன்பமுண்டோ வீணே இல்லம் துறந்தார்க்கு
*ஒருநாள் ஒரு பொழுதாகிலும் சிவநாமம் உச்சரிக்க வேண்டும் (இராகம்: கமாஸ்)
*பனகேந்திர பூஷ்ண சங்கர (இராகம்: புகவனகாந்தாரி)
*தீனகருணாகரனே நடராஜா
*நானோர் பரதேசி (இராகம்: குறிஞ்சி)
*உணவுதரும் அன்னை போலே
*என்பாவம் என்ன செய்வேன் (இராகம்: நீலாம்பரி)
*மறை வாய் புதைத்த ஓடு மறைந்த மாயம் ஏதோ (இராகம்: தர்பார்)
*ஆதிதேவனே தில்லை நாதா
*சகலபுவன நாயக நின்தாள் பணிந்த

## மேற்கோள்கள்

## வெளி இணைப்புகள்
* 
* 

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:எம். கே. தியாகராஜ பாகவதர் நடித்த திரைப்படங்கள்
பகுப்பு:செருகளத்தூர் சாமா நடித்த திரைப்படங்கள்
பகுப்பு:என். எஸ். கிருஷ்ணன் - டி. ஏ. மதுரம் நடித்த திரைப்படங்கள்
பகுப்பு:டி. எஸ். துரைராஜ் நடித்த திரைப்படங்கள்
தியாக பூமி (திரைப்படம்)

**தியாக பூமி** 1939 ஆம் ஆண்டு வெளிவந்த தமிழ்த் திரைப்படமாகும். கே. சுப்பிரமணியம் இயக்கத்தில் வெளிவந்த இத்திரைப்படத்தில் டி. கே. பட்டம்மாள், வத்சலா ஆகியோர் பாடல்களைப் பாடியிருந்தனர். இப்படத்தின் கதையானது கல்கி எழுதிய தியாகபூமி புதினத்தை அடிப்படையாகக் கொண்டது.
thumb|'''''தியாக பூமி''''' திரைப்படம்

## நடிகர்கள்

## பாடல்கள்
தியாக பூமி திரைப்படத்தில் 17 பாடல்கள் இடம்பெற்றிருந்தன. மோதி பாபு குழுவினர் பாடல்களுக்கு இசையமைத்திருந்தனர்.

## மேற்கோள்கள்

## உசாத்துணை
* Thyaga Bhoomi 1939 - ''தி இந்து (ஆங்கிலம்)'' நாளிதழில் ''ராண்டார் கை'' எழுதிய கட்டுரை
* 

பகுப்பு:1939 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. சுப்பிரமணியம் இயக்கிய திரைப்படங்கள்
பகுப்பு:தமிழ்ப் புதினங்களை அடிப்படையாகக் கொண்ட திரைப்படங்கள்
நன்னீர்

thumb|நீர்த்துறை
[thumb|[சுவிட்சர்லாந்து|சுவீடிய குடிநீர் குழாய்]]

**நன்னீர்** என்பது, உப்புக்களும், வேறு திண்மப் பொருட்களும் மிகவும் குறைந்த அளவில் கரைந்துள்ள நீர் ஆகும். இது ஒரு முக்கியமான மீளத்தக்க வளமாகும். உலகின் உயிர் வாழ்க்கைக்கு இன்றியமையாத இது, குடித்தல், வேளாண்மைக்கான நீர்ப்பாசனம் உட்படப் பல தேவைகளுக்கு மனிதர்களால் பயன்படுத்தப்படுகின்றது.

## வரைவிலக்கணம்
ஆயிரத்துக்கு, 0.5 பகுதி கரைந்த உப்புக்களைக் (புளோரைடு) கொண்டுள்ள நீரே நன்னீர் என வரைவிலக்கணம் கூறப்படுகின்றது.. இந்தியாவில் 19 மாநிலங்களில், குடிநீரில் புளோரைடு உப்புகள் 10.5 விழுக்காடு உள்ளதால், அவை குடிக்கத் தகுதியற்ற நன்னீராக உள்ளது. ஏரிகள், ஆறுகள், சில இடங்களிலுள்ள நிலத்தடி நீர் என்பவற்றிலிருந்து நன்னீர் பெறப்படுகின்றது. நன்னீருக்கான மிக முக்கியமான மூலம் மழையாகும்.

## கடலுக்கருகில் நன்னீர்
கடலுக்கருகில் கிணறு தோண்டினால் உவர்நீரே கிடைக்க வேண்டும் என்று கருத வாய்ப்புண்டு. ஆனால் கடற்கரையிலும் நிலத்தடி நன்னீர் இருக்குமாயின் கடற்கரையிலும் நன்னீரைப் பெற முடியும். இதற்கான காரணம், நன்னீரின் அடர்த்தி உவர் நீரை விடக் குறைவாதலால் அது கடல் நீருக்கு மேலே மிதப்பதாகும்.

## குறிப்புகள்


பகுப்பு:நீர்
பகுப்பு:நீரியல்